Usudi se poletjeti slikovnica je kojoj je želja potaknuti velike i malene da sanjaju, ali ih i ohrabriti kako bi svoje snove i ostvarili. To je priča koja govori o tome kako će uvijek biti ljudi koji će nam govoriti kako nešto ne možemo, kako ono o čemu sanjamo nije realno ili sigurno. No, ova priča pokazuje nam i razliku između onoga što se dogodi kad povjerujemo onima koji nam govore kako nismo dovoljno dobri i onoga što se dogodi kad ostanemo vjerni sebi te di dopustimo barem pokušati, bez obzira što drugi o tome mislili, posebice ako to nisu nikad sami iskusili. Ova slikovnica govori nam o tome kako više slušati sebe, kako vjerovati sebi i uči nas kako da budemo odvažniji u svakodnevnom životu.